கேள்வி: ஆராதனா மிசுரா - கல்வியும் பின்னணியும் என்பது என்ன?
பதில்: 1997-ஆம் ஆண்டில் அலகாபாத் பல்கலைக்கழகத்தில் வணிகத்தில் இளநிலைப் பட்டம் பெற்ற ஆராதனா, வணிக நிர்வாகத்தில் முதுகலைப் பட்டம் பெற்றார். இதன் பின்னர் தில்லி உள்ள மனித உரிமை நிறுவனத்தில் மனித உரிமைகளில் முதுகலைப் பட்டம் பயின்றார். ஆராதனா மிசுரா என்ற மோனா அரசியல் பின்னணியைச் சேர்ந்தவர். இவரின் தந்தை பிரமோத் திவாரி இந்திய தேசிய காங்கிரசின் மூத்த தலைவர் ஆவார். இவர் பிரதாப்கரில் உள்ள ராம்பூர் காசு சட்டமன்றத் தொகுதியிலிருந்து தொடர்ச்சியாக ஒன்பது முறை சட்டமன்ற உறுப்பினராகத் தேர்ந்தெடுக்கப்பட்டார். மேலும் இவர் மாநிலங்களவை உறுப்பினராகவும் பதவி வகித்துள்ளார்.
கேள்வி: ஆராதனா மிசுரா - அரசியல் வாழ்க்கை பற்றி தகவல் சொல்.
பதில்: ஆராதனா மிசுரா உத்தரப் பிரதேசக் காங்கிரசு கட்சியுடன் தொடர்புடையவர். 2000 முதல் உறுப்பினராக உள்ளார். இவர் முன்னதாக உத்தரப் பிரதேசத்தின் பிரதாப்கர் மாவட்டத்திலிருந்து பிளாக் பிரமுக்காக (தலைமை) தொடர்ச்சியாக மூன்று முறை தேர்ந்தெடுக்கப்பட்டார். 2014, 2017 ஆகிய ஆண்டுகளில் நடைபெற்ற சட்டமன்றத் தேர்தல்களில் போட்டியிட்டு வெற்றி பெற்று சட்டமன்ற உறுப்பினராக இருந்துள்ளார். இவர் இந்திய அரசின் ஊரக வளர்ச்சி அமைச்சகத்தின் கீழ் உள்ள உத்தரப் பிரதேச மாநில கண்காணிப்புக் குழுவில் உறுப்பினராக உள்ளார். 2012 உத்தரப் பிரதேசத் தேர்தலில் ஊடக பிரச்சாரக் குழுவில் தீவிர உறுப்பினராக இருந்த இவர், இந்திய தேசிய காங்கிரசு இராகுல் காந்தி ஊடக மூலோபாயத்தை வகுத்திருந்தார். 2022 உத்தரப் பிரதேசச் சட்டப்பேரவைத் தேர்தலில் ஆராதனா மிசுரா தனது நெருங்கிய பாஜக போட்டியாளரை பிரதாப்கர் மாவட்டத்தில் உள்ள இராம்பூர் காசு தொகுதியிலிருந்து 14,741 வாக்குகள் வித்தியாசத்தில் தோற்கடித்தார். இது சட்டமன்ற உறுப்பினராக இவர் பெற்ற மூன்றாவது வெற்றி ஆகும்.